**COFNODION O GYFARFOD CYNGOR CYMUNED DYFFRYN ARDUDWY A TALYBONT A GYNHALIWYD YN NEUADD GYMUNEDOL, DYFFRYN ARDUDWY AM 7.30 O’R GLOCH 11.05.22**

**LLOFNODI DATGANIAD DERBYN SWYDD**

Rhanodd y Clerc yr uchod i bob Aelod a oedd yn bresennol er mwyn iddynt eu harwyddo cyn dechrau cyfarfod cyffredinol y Cyngor. Hefyd fe gwblhaodd yr Aelodau eu ffurflen “Cofrestr Buddiant Personol”.

**5.1 YMDDIHEURIADAU**

Cyng. Sion Ifor Williams, Edward Griffiths.

**5.2 PRESENNOL**

Cyng. Sian Edwards (Cadeirydd), Steffan Chambers (Is-Gadeirydd), John Ceri Evans, Edward Williams, Evan Owen, Kathleen Aikman, Denise Stone, Mike Tregenza, ar Cyng. Eryl Jones-Williams (Cyngor Gwynedd).

**5.3 CYHOEDDIADAU Y CADEIRYDD**

Ar ran y Cyngor croesawodd y Cadeirydd y Cyng. Denise Stone i’w chyfarfod cyntaf o’r Cyngor a dymunwyd y gorau iddi.

Fe gafodd yr Aelodau wybod gan y Cadeirydd ei bod wedi derbyn y newyddion yn ystod y dydd heddiw bod Mrs Gretta Cartwright a oedd yn Aelod gweithgar o’r Cyngor hwn am flynyddoedd lawer wedi marw. Estynwyd cydymdeimlad y Cyngor a’i Mab Mr. Carey Cartwright a’r teulu yn eu profedigaeth.

**5.4 COFNODION**

Derbyniwyd cofnodion o gyfarfod Ebrill 5ed 2022 fel rhai cywir.

**5.5 MATERION YN CODI O’R COFNODION**

Nid oedd dim materion yn codi o’r cofnodion.

**5**.**6 DATGAN BUDDIANT**

Nid oedd neb yn datgan buddiant ar unrhyw fater.

**5.7 MATERION CYNGOR GWYNEDD**

Fe dderbyniwyd yr adroddiad canlynol gan y Cyng. Eryl Jones Williams – Oherwydd yr etholiadau sydd i ddod ar 5ed o Mai, ychydig iawn o gyfarfodydd a gynhaliwyd. Wrth i mi gael fy nhychwelyd yn ddiwrthwynebiad, diolch i bob un, defnyddiais y tro hwn i wirio cwynion ac arsylwadau ac rwy'n falch o gyhoeddi bod bron pob un ohonynt wedi cael eu hymchwilio a'u trin. Nid pob un o'n hoff bethau ni ond gyda COVID 19 ac ataliadau ariannol mae'n rhaid i ni dderbyn y sefyllfa. Tai, fel yr wyf wedi adrodd arno dro ar ôl tro, mae'n fater o bwys ac mae'n gwaethygu gyda dros 1,000 o deuluoedd bellach wedi'u cofrestru. Mae landlordiaid preifat sy'n gofyn i'w tenantiaid adael ac yna mynd i AirB&B yn broblem fawr, ac yn effeithio ar ein pentrefi. Mae diffyg trafnidiaeth gyhoeddus gyda'r nos hefyd yn broblem fawr heb fysiau i'r gogledd o Bermo ar ôl 4.40 o’r gloch ac i'r Bermo ychydig cyn 6.00 o’r gloch pan fydd bysiau rheolaidd, gyda chefnogaeth Gwynedd, pob ardal arall ar wahân i Feirionnydd. Yr wyf wedi codi'r broblem o deithio i Ysbyty Caernarfon a Bangor ar drafnidiaeth gyhoeddus, gyda'r trên yn cyrraedd Porthmadog am 8.50 o’r gloch a'r bws T2 i Fangor yn aros yn yr orsaf drenau am 8.51 o’r gloch. Dim llawer o amser i ganiatáu ar gyfer y cysylltiad. Bydd BYSIAU yn cymryd lle trenau ar reilffordd Pwllheli/Machynlleth a'r rheilffordd rhwng Yr Amwythig ac Aberystwyth ddydd Sul 15ed o Fai.Bydd trenau heb deithwyr ar y ddwy linell yn profi'r system signalau newydd mewn pryd ar gyfer dosbarthu'r trenau newydd

Mae Trafnidiaeth Cymru yn gofyn i deithwyr wirio cyn teithio ddydd Sul 15ed o Fai. Lle mae'r arhosfan bysiau ar gael ar wefan wybodaeth Trafnidiaeth Cymru. Plis checiwch. Bydd bysiau yn codi yn lleol yn Nyffryn Ardudwy, (ger y Swyddfa Post) a Thal-y-bont (ger Tony's). Bermo ger y Gorsaf Reilffordd. Plis checiwch. Mae gennyf rywfaint o arolwg a gwybodaeth ar gyfer busnesau. Gwnaf adroddiad ar wahân. Rwyf ar gael ar 01341242758 neu e.joneswilliams@btinternet.com. Nid yw fy e-bost yng Ngwynedd yn gweithio mwyach.

686..................................................Cadeirydd

**5.8 CEISIADAU CYNLLUNIO**

**Codi wel atal llifogydd 1.1 medr o uchel yn ymestyn ar hyd ffin terfyn Gogledd / Gogledd Dwyreiniol Barmouth Bay Holiday Park ger yr Afon Ysgethin - Barmouth Bay Holiday Park, Ffordd Glan-Môr, Talybont (NP5/58/18Z)**

Cefnogi y cais hwn.

**5.9 MATERION YN CODI**

**A Ethol Swyddogion am y flwyddyn 2022/23:-**

Cadeirydd:- Cyng. Sian Edwards

Is-Gadeirydd:- Cyng. Steffan Chambers

Pwyllgor Elin Humphreys:- Cyng. Edward Griffiths

Is-bwyllgor cynllunio:- Cyngor Llawn

Is-bwyllgor cyllid:- Cyngor Llawn

Is-bwyllgor fynwent:- Cadeirydd, Is-Gadeirydd, Cyng. Edward Williams a Sion Ifor Williams

Is-bwyllgor seddi:- Cadeirydd, Is-Gadeirydd, Cyng. Edward Williams a Sion Ifor Williams

Is-bwyllgor maes parcio:- Cadeirydd, Is-Gadeirydd, Edward Williams, Edward Griffiths a John Ceri Evans

Un Llais Cymru:- Cyng. Kathleen Aikman a Evan Owen

Llwybrau cyhoeddus:- Cadeirydd, Is-Gadeirydd, Cyng. Edward Williams, Sion Ifor Williams a Edward Griffiths

Hamdden Harlech ac Ardudwy:- Cadeirydd a’r Cyng. Edward Griffiths

Pwyllgor neuadd bentref:- Cyng.Denise Stone, Kathleen Aikman a Michael Tregenza

Llywodraethwyr Ysgol Gynradd:- Cyng. Sian Edwards

**B Cynllun Cyllideb**

Adroddwyd bod £9,926.47 (yn cynnwys costau banc) wedi cael ei wario ers cychwyn y flwyddyn ariannol newydd (a oedd yn cynnwys costau banc), a bod hyn yn £6,340.47 o wariant yn fwy na oedd wedi cael ei glustnodi yn y gyllideb am y flwyddyn. ‘Roedd hyn yn bennaf am bod y Cyngor wedi talu allan taliad precept HAL yn mis Ebrill a nid yn mis Mai fel arfer.

**C Grwp Gwella Dyffryn Ardudwy a Talybont**

Cafwyd wybod gan y Cyng. Steffan Chambers bod cyfarfod blynyddol y Grwp uchod yn cael ei gynnal ar yr 17eg o’r mis hwn yn yr Ysgethin ag hefyd cyfarfod blynyddol y clwb pel droed yn cael ei gynnal ar y 18ed o’r mis hwn eto yn yr Ysgethin a bod y ddau gyfarfod yn cychwyn am 7.00 o’r gloch.

Adroddodd y Cyng. Kathleen Aikman ar ran y grwp rhandiroedd bod y grwp sydd yn cael ei adnabod fel Y Tir yn hunan gynhaliol ar y cyfan ag yn codi arian ei hunain I symud y prosiect ymlaen ac yn cynnal ffeiriau crefftau, rafflau ag yn gwneud ceisiadau am arian. Adroddodd ymhellach bod gan grwp Y Tir un gwariant sylweddol I’w wneud oherwydd eu bod wedi derbyn anfoneb am ddatblygu maes parcio Y Tir, oedd ddim yn rhan o’r cynllun gwreiddiol ag eu bod ddim ond wedi clustnodi ychydig dros £1,000 ar ei gyfer ag eu bod wedi derbyn anfoneb am bron I £3,000 + TAW. Oherwydd hyn maen’t yn gofyn I’r Cyngor Cymuned am gyfraniad ariannol tuag at y gost yma. Yn dilyn trafodaeth ynglyn ar mater hwn cytunwyd bod y Cyng. Aikman yn cysylltu gyda’r contractwr I ofyn iddo ail edrych ar yr anfoneb oherwydd ei fod wedi nodi ar lafar wrthi mae o gwmpas £1,000 fyddai’r gost a bod y Cyngor Cymuned yn aros tan mis nesa heb roi cyfraniad ariannol tuag at y gost hyn.

**D Neuadd Bentref**

Adroddodd y Cyng. Michael Tregenza a Denise Stone bod y pwyllgor uchod wedi cyfarfod ar y 10ed o’r mis hwn a fydd cofnodion ar gael yn fuan. Hefyd bod y pwyllgor wedi cytuno bod y Cyngor yn tynnu allan eu cyfraniad tuag at yr offer hybrid allan o’r cyfraniad blynyddol maen’t yn ei gael gan y Cyngor.

687..................................................Cadeirydd

**E Datblygu Maes Parcio**

Ddim i’w adrodd ynglyn mater uchod ers y cyfarfod diwethaf.

**F Cynnal Cyfarfodydd Hybrid**

Adroddodd y Cyng. Michael Tregenza ei fod wedi cael peth o’r offer i gynnal cyfarfodydd o’r math uchod ag ei fod yn aros am bethau eraill.

**G Ethol Cynghorwyr**

Adroddodd y Clerc yn dilyn yr etholiad diweddar bod yna nawr dwy sedd wag yn bodoli ar y Cyngor. Adroddodd y Clerc ymhellach ei bod wedi cael gwybod gan y Swyddog Cofrestru Etholwyr bod hi yn nawr yn ofynnol i’r Cyngor rhoi rhybudd cyhoeddus i fyny yn datgan eu bwriad i gyfethol ag os bydd mwy na dau enw yn dod i mewn bydd angen cynnal pleidlas gudd o fewn y Cyngor.

**4.10 GOHEBIAETH**

**Parc Cenedlaethol Eryri**

Adroddodd y Clerc ei bod wedi derbyn ateb gan Mr. Dafydd Thomas, Swyddog Cynllunio (Cydymffurfiaeth) ynglyn ag Eglwys Llanenddwyn ag ei fod yn datgan bod ein pryderon wedi eu cofnodi a byddant yn ymweld ar safle unwaith eto a thrafod pa gamau sydd angen cymryd nesaf yn dilyn hyn. Byddant yn cysylltu gyda’r Cyngor unwaith eto pan fyddai camau eraill wedi ei cymryd neu unrhyw ddiweddariad ar y mater.

**4.11 ADRODDIAD Y TRYSORYDD**

Adroddodd y Trysorydd bod £56,705.35 yn y cyfrif rhedegol a £4,570.05 yn y cyfrif wrth gefn.

**Anfonebau angen eu talu ers y cyfarfod diwethaf**

Mrs Annwen Hughes - £224.00 (cyflog) + £99.40 costau = £323.40

BHIB Insurance - £1,992.19 – insiwrant y Cyngor

Evergreen - £370.00 – torri gwair mynwentydd

Mr. Gary Martayn - £862.00 - torri gwair y ddau barc chwarae, o amgylch y seddi a’r cae peldroed x 4

Hampshire Flag - £60.47 - archebu fflag Wcrain

**Derbyniadau ers y cyfarfod diwethaf**

Cyngor Gwynedd - £25,000.00 – hanner y precept

**Ceisiadau am gymorth ariannol**

Pwyllgor Neuadd Bentref - £1,645.00 – hanner rhodd blynyddol (ar ol tynnu hanner gost defnyddiau cyfarfodydd hybrid)

**Anfonebau wedi eu talu ers y cyfarfod diwethaf**

Catrin Soraya Williams – £145.35 – gwasanaeth cyfieithu

**5.12 UNRHYW FATER ARALL**

Cytunwyd i anfon gair o ddiolch at Mr. John Ellis Williams am ei gwaith diflino fel Aelod o’r Cyngor dros y blynyddoedd diwethaf.

Datganwyd pryder bod awyrenau o Ysgol Hedfan Llanbedr yn dal i hedfan o faes awyr Llanbedr dros y tai lawr ffordd y stesion er eu bod i fod i aros i’r Gorllewin o’r rheilffordd ag felly maen’t yn torri’r gyfraith. Datganodd y Cyng. Michael Tregenza ei fod wedi siarad a Mr. David Young un o Gyfarwyddwyr Maes Awyr Llanbedr ynglyn a hyn a cytunwyd aros

688..................................................Cadeirydd

tan mis nesa i weld os bydd y mater yn gwella.

Adroddwyd bod cwyn wedi cael ei dderbyn bod angen torri y gwair yn y fynwent gyhoeddus a bod y llwybrau angen eu glanhau a gofynnwyd i’r Clerc gysylltu gyda Mr. Gary Coates ynglyn a hyn.

Cafwyd wybod gan y Cadeirydd bod ei e-bost wedi cael ei hacio unwaith eto.

**ARWYDDWYD................................................................Cadeirydd**

**DYDDIAD........................................................................** 689